CELEX: 52009PC0688
Language: mt
Date: 2009-12-22
Title: Proposta għal deċiżjoni tal-Kunsill u tal-Kummissjoni li tistabbilixxi l-pożizzjoni li trid tiġi adottata fil-Kunsill ta’ Stabbilizzazzjoni u Assoċjazzjoni UE – Montenegro dwar ir-Regoli tiegħu ta’ Proċedura

Avviż Legali Importanti

|

52009PC0688

Proposta għal deċiżjoni tal-Kunsill u tal-Kummissjoni li tistabbilixxi l-pożizzjoni li trid tiġi adottata fil-Kunsill ta’ Stabbilizzazzjoni u Assoċjazzjoni UE – Montenegro dwar ir-Regoli tiegħu ta’ Proċedura  /* KUMM/2009/0688 finali - NLE 2009/0184 */  

	[pic] | IL-KUMMISSJONI EWROPEA |Brussel 22.12.2009KUMM(2009)688 finali2009/0184 (NLE)Proposta għalDEĊIŻJONI TAL-KUNSILL U TAL-KUMMISSJONIli tistabbilixxi l-pożizzjoni li trid tiġi adottata fil-Kunsill ta’ Stabbilizzazzjoni u Assoċjazzjoni UE – Montenegro dwar ir-Regoli tiegħu ta’ ProċeduraMEMORANDUM TA’ SPJEGAZZJONIIl-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom u l-Montenegro, hu mistenni li jidħol fis-seħħ matul l-ewwel trimestru tal-2010, wara t-tlestija tar-ratifika tiegħu mill-Istati Membri kollha.Il-Kunsill ta’ Stabbilizzazzjoni u Assoċjazzjoni stabbilit mill-Artikolu 119 ta’ dan il-Ftehim jissorvelja l-implimentazzjoni tal-Ftehim u jeżamina kwalunkwe kwistjoni ewlenija li tirriżulta fi ħdan il-qafas tiegħu, u kwalunkwe kwistjoni bilaterali jew internazzjonali oħra ta’ interess komuni.Kif stipulat fl-Artikolu 120 tal-Ftehim ta’ Stabbilizzazzjoni u Assoċjazzjoni, il-Kunsill ta’ Stabbilizzazzjoni u Assoċjazzjoni għandu jistabbilixxi r-regoli ta’ proċedura tiegħu. Skont l-Artikolu 122 tal-Ftehim, dawn ir-regoli ta’ proċedura jiddeterminaw id-dmirijiet tal-Kumitat ta’ Stabbilizzazzjoni u Assoċjazzjoni, li għandhom jgħinu lill-Kunsill ta’ Stabbilizzazzjoni u Assoċjazzjoni fit-twettiq ta’ dmirijietu.Kif stabbilit mill-Artikolu 2(1) tad-Deċiżjoni tal-Kunsill u l-Kummissjoni …………….. dwar il-konklużjoni tal-Ftehim ta’ Stabbilizzazzjoni u Assoċjazzjoni, il-pożizzjoni li trid tittieħed fil-Kunsill ta’ Stabbilizzazzjoni u Assoċjazzjoni se tkun stabbilita mid-deċiżjoni tal-Kunsill, li jaġixxi fuq proposta tal-Kummissjoni, jew, fejn xieraq, mill-Kummissjoni.Għall-informazzjoni tal-Kunsill, ir-regoli ta’ proċedura għas-sottokumitati rilevanti huma pprovduti fl-Anness III mar-regoli ta’ proċedura tal-Kunsill ta’ Stabbilizzazzjoni u Assoċjazzjoni.Għalhekk, il-Kunsill hu mistieden biex japprova l-proposta mehmuża għal Deċiżjoni dwar il-pożizzjoni tal-Unjoni Ewropea u l-Euratom fir-rigward ta’ Deċiżjoni tal-Kunsill ta’ Stabilizzazzjoni u Assoċjażżjoni UE-Montenegro dwar ir-regoli tiegħu ta’ proċedura.2009/0184 (NLE)Proposta għalDEĊIŻJONI TAL-KUNSILL U TAL-KUMMISSJONIli tistabbilixxi l-pożizzjoni li trid tiġi adottata fil-Kunsill ta’ Stabbilizzazzjoni u Assoċjazzjoni UE – Montenegro dwar ir-regoli tiegħu ta’ proċeduraIL-KUNSILL TAL-UNJONI EWROPEA,IL-KUMMISSJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea,Wara li kkunsidraw it-Trattat li jistabbilixxi l-Komunità Ewropea dwar l-Enerġija Atomika (Euratom),Wara li kkunsidraw d-Deċiżjoni tal-Kunsill u tal-Kummissjoni ……………..dwar il-konklużjoni tal-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, min-naħa, u r-Repubblika tal-Montenegro (minn issa ’l quddiem "il-Montenegro"), min-naħa l-oħra, u b’mod partikolari l-Artikolu 2(1) tiegħu,Wara li kkunsidraw il-proposta mill-Kummissjoni,Billi:1.  L-Artikolu 119 tal-Ftehim ta’ Stabbilizzazzjoni u Assoċjazzjoni joħloq Kunsill ta’ Stabbilizzazzjoni u Assoċjazzjoni.2.  L-Artikolu 120 ta’ dan il-Ftehim jipprovdi li l-Kunsill ta’ Stabbilizzazzjoni u Assoċjazzjoni għandu jadotta r-regoli tiegħu ta’ proċedura.3.  L-Artikolu 122 ta’ dan il-Ftehim jipprovdi li l-Kunsill ta’ Stabbilizzazzjoni u Assoċjazzjoni għandu jkun megħjun minn Kumitat ta’ Stabbilizzazzjoni u Assoċjazzjoni.4.  L-Artikolu 122 ta’ dan il-Ftehim jipprovdi li l-Kunsill ta’ Stabbilizzazzjoni u Assoċjazzjoni għandu, fir-regoli tiegħu ta’ proċedura, jiddetermina d-dmirijiet tal-Kumitat ta’ Stabbilizzazzjoni u Assoċjazzjoni u li l-Kunsill ta’ Stabbilizzazzjoni u Assoċjazzjoni jista’ jiddelega kwalunkwe setgħa minn dawk li għandu lill-Kumitat ta’ Stabbilizzazzjoni u Assoċjazzjoni,IDDEĊIDEW KIF ĠEJ:Artikolu UnikuIl-pożizzjoni li trid tiġi adottata mill-Unjoni Ewropea u l-Euratom, fi ħdan il-Kunsill ta’ Stabbilizzazzjoni u Assoċjazzjoni stabbilit mill-Artikolu 119 tal-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, min-naħa, u r-Repubblika tal-Montenegro, min-naħa l-oħra, fir-rigward tar-regoli ta’ proċedura ta’ dan il-Kunsill ta’ Stabbilizzazzjoni u Assoċjazzjoni u tad-delegazzjoni tas-setgħat tiegħu lill-Kumitat ta’ Stabbilizzazzjoni u Assoċjazzjoni msemmi fl-Artikolu 122 ta’ dan il-Ftehim għandha tkun ibbażata fuq l-abbozz tad-Deċiżjoni tal-Kunsill ta’ Stabbilizzazzjoni u Assoċjazzjoni, anness ma’ din id-Deċiżjoni. Emendi żgħar lil dan l-abbozz ta’ Deċiżjoni jistgħu jiġu aċċettati mingħajr deċiżjoni ulterjuri tal-Kunsill u tal-Kummissjoni.Magħmul fi Brussell,Għall-Kummissjoni Għall-KunsillANNESS IId-Deċiżjoni Nru 1 tal-Kunsill ta’ Stabbilizzazzjoni u Assoċjazzjoni UE − Montenegro ta’ [ data ] li biha jaddotta r-regoli ta’ proċedura tiegħuIL-KUNSILL TA’ STABBILIZZAZZJONI U ASSOĊJAZZJONI,Wara li kkunsidra l-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, min-naħa, u r-Repubblika tal-Montenegro (minn issa ’l quddiem "il-Montenegro"), min-naħa l-oħra, u b’mod partikolari l-Artikoli 119 u 120 tiegħu,Billi l-Ftehim daħal fis-seħħ fil-……………,IDDEĊIEDA KIF ĠEJ:Artikolu 1PresidenzaIl-Kunsill ta’ Stabilizzazzjoni u Assoċjazzjoni għandu jkun ippresedut b’mod li jalterna għal perjodi ta’ tnax-il xahar minn rappreżentant tal-Kunsill tal-Unjoni Ewropea, f’isem l-UE u l-Istati Membri tagħha, u minn rappreżentant tal-Gvern tal-Montenegro. L-ewwel perjodu għandu jibda fid-data tal-ewwel laqgħa tal-Kunsill ta’ Stabbilizzazzjoni u Assoċjazzjoni u jintemm fil-31 ta’ Diċembru 2010.Artikolu 2LaqgħatIl-Kunsill ta’ Stabbilizzazzjoni u Assoċjazzjoni għandu jiltaqa’ darba fis-sena fuq livell ministerjali. Sessjonijiet speċjali tal-Kunsill ta’ Stabbilizzazzjoni u Assoċjazzjoni jistgħu jsiru bit-talba ta’ wieħed mill-Partijiet, jekk il-Partijiet jaqblu li jsir hekk. Sakemm ma jintlaħaqx ftehim mod ieħor mill-Partijiet, kull sessjoni tal-Kunsill ta’ Stabbilizzazzjoni u Assoċjazzjoni għandha ssir fil-post fejn is-soltu jsiru laqgħat tal-Kunsill tal-Unjoni Ewropea fid-data li jaqblu dwarha ż-żewġ Partijiet. Il-laqgħat tal-Kunsill ta’ Stabbilizzazzjoni u Assoċjazzjoni għandhom jissejħu b’mod konġunt mis-Segretarji tal-Kunsill ta’ Stabbilizzazzjoni u Assoċjazzjoni bi qbil mal-President.Artikolu 3RappreżentazzjoniIl-membri tal-Kunsill ta’ Stabbilizzazzjoni u Assoċjazzjoni jistgħu jiġu rrappreżentati f’każ li ma jkunux jistgħu jattendu. Jekk membru jixtieq li jiġi rrappreżentat b’dan il-mod, hu jrid jinnotifika lill-President rigward l-isem tar-rappreżentant tiegħu qabel il-laqgħa li fiha se jiġi rrapreżentat b’dan il-mod. Ir-rappreżentant ta’ membru tal-Kunsill ta’ Stabbilizzazzjoni u Assoċjazzjoni għandu jeżerċita d-drittijiet kollha ta’ dak il-membru.Artikolu 4DelegazzjonijietIl-membri tal-Kunsill ta’ Stabbilizzazzjoni u Assoċjazzjoni jistgħu jattendu fil-kumpanija ta’ uffiċjali. Qabel kull laqgħa, il-President għandu jkun informat bil-kompożizzjoni intiża tad-delegazzjoni ta’ kull Parti. Rappreżentant tal-Bank Ewropew tal-Investiment għandu jattendi l-laqgħat tal-Kunsill ta’ Stabbilizzazzjoni u Assoċjazzjoni, bħala osservatur, meta fuq l-aġenda jidhru ħwejjeġ li jirrigwardaw lill-Bank. Il-Kunsill ta’ Stabbilizzazzjoni u Assoċjazzjoni jista’ jistieden persuni li mhumiex membri sabiex jattendu l-laqgħat tiegħu sabiex jipprovdu informazzjoni fuq suġġetti partikolari.Artikolu 5SegretarjatUffiċjal tas-Segretarjat Ġenerali tal-Kunsill tal-Unjoni Ewropea u uffiċjal tal-Missjoni tal-Montenegro fi Brussell għandhom flimkien iservu bħala Segretarji tal-Kunsill ta’ Stabbilizzazzjoni u Assoċjazzjoni.Artikolu 6KorrispondenzaKorrispondenza indirizzata lill-Kunsill ta’ Stabbilizzazzjoni u Assoċjazzjoni għandha tintbagħat lill-President tal-Kunsill ta’ Stabbilizzazzjoni u Assoċjazzjoni fl-indirizz tas-Segretarjat Ġenerali tal-Kunsill tal-Unjoni Ewropea.Iż-żewġ Segretarji għandhom jiżguraw li l-korrispondenza tingħadda lill-President tal-Kunsill ta’ Stabbilizzazzjoni u Assoċjazzjoni u, fejn xieraq, tkun imqassma lil membri oħra tal-Kunsill ta’ Stabbilizzazzjoni u Assoċjazzjoni. Korrispondenza li titqassam għandha tintbagħat lis-Segretarjat Ġenerali tal-Kummissjoni, ir-Rappreżentanti Permanenti tal-Istati Membri u l-Missjoni tal-Montenegro fi Brussell.Komunikazzjonijiet mill-President tal-Kunsill ta’ Stabbilizzazzjoni u Assoċjazzjoni għandhom jintbagħtu miż-żewġ Segretarji lid-destinatarji u jitqassmu, fejn xieraq, lill-membri l-oħra tal-Kunsill ta’ Stabbilizzazzjoni u Assoċjazzjoni fl-indirizzi murija fil-paragrafu ta’ qabel.Artikolu 7PubbliċitàSakemm ma jkunx deċiż mod ieħor, il-laqgħat tal-Kunsill ta’ Stabbilizzazzjoni u Assoċjazzjoni m’għandhomx ikunu pubbliċi.Artikolu 8Aġendi għal-laqgħat5.  Il-President għandu jfassal l-aġenda provviżorja għal kull laqgħa. Din għandha tingħadda mis-Segretarji tal-Kunsill ta’ Stabbilizzazzjoni u Assoċjazzjoni lid-destinatarji msemmija fl-Artikolu 6 mhux aktar tard minn ħmistax-il jum qabel il-bidu tal-laqgħa. L-aġenda provviżorja għandha tinkludi l-punti li fuqhom il-President ikun irċieva talba sabiex jiżdiedu fl-aġenda mhux aktar tard minn 21 jum qabel il-bidu tal-laqgħa, għalkemm l-ebda punti m’għandhom jitniżżlu fl-aġenda provviżorja sakemm ma tkunx intbagħtet id-dokumentazzjoni ta’ sostenn lis-Segretarji mhux aktar tard mid-data li fiha tintbagħat l-aġenda. L-aġenda għandha tiġi adottata mill-Kunsill ta’ Stabbilizzazzjoni u Assoċjazzjoni fil-bidu ta’ kull laqgħa. Punt ieħor barra minn dawk li jidhru fl-aġenda provviżorja jista’ biss ikun inkluż fl-aġenda jekk iż-żewġ Partijiet hekk jiftiehmu.6.  Il-President jista’, bi qbil maż-żewġ Partijiet, iqassar l-iskadenzi speċifikati fil-paragrafu 1 sabiex iqis il-ħtiġijiet ta’ każ partikolari.Artikolu 9MinutiAbbozz tal-minuti ta’ kull laqgħa għandu jitħejja miż-żewġ Segretarji. Il-minuti għandhom, bħala regola ġenerali, jindikaw fir-rigward ta’ kull punt fl-aġenda:-  id-dokumentazzjoni ppreżentata lill-Kunsill ta’ Stabbilizzazzjoni u Assoċjazzjoni,-  dikjarazzjonijiet li membru tal-Kunsill ta’ Stabbilizzazzjoni u Assoċjazzjoni talab li jiddaħħlu,-  id-deċiżjonijiet meħuda u r-rakkomandazzjonijiet magħmula, id-dikjarazzjonijiet li kien hemm qbil dwarhom u l-konklużjonijiet addottati.L-abbozz tal-minuti għandu jkun ippreżentat għall-approvazzjoni lill-Kunsill ta’ Stabbilizzazzjoni u Assoċjazzjoni. Meta approvati, il-minuti għandhom jiġu ffirmati mill-President u ż-żewġ Segretarji. Il-minuti għandhom jiġu ffajljati fl-arkivji tas-Segretarjat Ġenerali tal-Kunsill tal-Unjoni Ewropea, li għandu jservi ta’ depożitarju tad-dokumenti tal-Assoċjazzjoni. Kopja ċċertifikata għandha tingħadda lil kull wieħed mid-destinatarji msemmija fl-Artikolu 6.Artikolu 10Deċiżjonijiet u rakkomandazzjonijiet7.  Il-Kunsill ta’ Stabbilizzazzjoni u Assoċjazzjoni għandu jieħu d-deċiżjonijiet tiegħu u jagħmel rakkomandazzjonijiet bi ftehim komuni tal-Partijiet. Il-Kunsill ta’ Stabbilizzazzjoni u Assoċjazzjoni jista’ jieħu deċiżjonijiet jew jagħmel rakkomandazzjonijiet bi proċedura bil-miktub jekk iż-żewġ Partijiet jaqblu li jsir hekk.8.  Id-deċiżjonijiet u r-rakkomandazzjonijiet tal-Kunsill ta’ Stabbilizzazzjoni u Assoċjazzjoni, fi ħdan is-sens tal-Artikolu 121 tal-Ftehim ta’ Stabbilizzazzjoni u Assoċjazzjoni, għandhom ikunu intitolati rispettivament "Deċiżjoni" u "Rakkomandazzjoni" segwiti b’numru ta’ serje, bid-data ta’ meta ġew addottati u b’deskrizzjoni tas-suġġett tagħhom. Id-deċiżjonijiet u r-rakkomandazzjonijiet tal-Kunsill ta’ Stabbilizzazzjoni u Assoċjazzjoni għandhom jiġu ffirmati mill-President u awtentikati miż-żewġ Segretarji. Id-deċiżjonijiet u r-rakkomandazzjonijiet għandhom jingħaddu lil kull wieħed mid-destinatarji msemmija fl-Artikolu 6 hawn fuq. Kull Parti tista’ tiddeċiedi fuq il-pubblikazzjoni ta’ deċiżjonijiet u rakkomandazzjonijiet tal-Kunsill ta’ Stabbilizzazzjoni u Assoċjazzjoni fil-pubblikazzjoni uffiċjali rispettiva tagħha.Artikolu 11IlsnaL-ilsna uffiċjali tal-Kunsill ta’ Stabbilizzazzjoni u Assoċjazzjoni għandhom ikunu l-ilsna uffiċjali taż-żewġ Partijiet. Sakemm ma jiġix deċiż mod ieħor, il-Kunsill ta’ Stabbilizzazzjoni u Assoċjazzjoni se jsejjes id-deliberazzjonijiet tiegħu fuq dokumentazzjoni mfassla f’dawn l-ilsna.Artikolu 12SpejjeżKemm l-Unjoni Ewropea kif ukoll il-Montenegro se joħorġu l-flus għall-ispejjeż li jġarrbu għall-parteċipazzjoni tagħhom fil-laqgħat tal-Kunsill ta’ Stabbilizzazzjoni u Assoċjazzjoni, kemm f’’dak li għandu x’jaqsam ma’ persunal, vjaġġi u l-għixien ta’ kuljum u spejjeż ta’ posta u telekomunikazzjoni. Spejjeż li għandhom x’jaqsmu ma’ servizzi ta’ interpretazzjoni fil-laqgħat, traduzzjoni u riproduzzjoni tad-dokumenti għandhom jitħallsu mill-Unjoni Ewropea, bl-eċċezzjoni tal-ispiża li għandha x’taqsam mas-servizzi ta’ interpretazzjoni jew traduzzjoni għal jew mill-lingwa tal-Montenegro, li għandhom jitħallsu mill-Montenegro. Infiq ieħor relatat mal-organizzazzjoni tal-laqgħat għandu jitħallas mill-Parti li tkun qed tospita l-laqgħat.Artikolu 13Kumitat ta’ Stabbilizzazzjoni u Assoċjazzjoni9.  Bil-preżenti qed jiġi stabbilit Kumitat ta’ Stabbilizzazzjoni u Assoċjazzjoni sabiex jgħin lill-Kunsill ta’ Stabbilizzazzjoni u Assoċjazzjoni fil-qadi ta’ dmirijietu. Għandu jkun iffurmat minn rappreżentanti tal-Kunsill tal-Unjoni Ewropea u rappreżentanti tal-Kummissjoni Ewropea, min-naħa, u rappreżentanti tal-Gvern tal-Montenegro, min-naħa l-oħra, normalment fil-livell ta’ impjegati taċ-ċivil f’kariga għolja.10.  Il-Kumitat ta’ Stabbilizzazzjoni u Assoċjazzjoni għandu jħejji l-laqgħat u d-deliberazzjonijiet tal-Kunsill ta’ Stabbilizzazzjoni u Assoċjazzjoni, iwettaq id-deċiżjonijiet tal-Kunsill ta’ Stabbilizzazzjoni u Assoċjazzjoni fejn xieraq u, in ġenerali, jiżgura l-kontinwità tar-relazzjoni ta’ assoċjazzjoni u t-tħaddim xieraq tal-Ftehim ta’ Stabbilizzazzjoni u Assoċjazzjoni. Għandu jqis kwalunkwe kwistjoni li tiġi referuta lilu mill-Kunsill ta’ Stabbilizzazzjoni u Assoċjazzjoni kif ukoll kwalunkwe kwistjoni li tista’ tinqala’ fl-andament tat-twettiq ta’ kuljum tal-Ftehim ta’ Stabbilizzazzjoni u Assoċjazzjoni. Għandu jippreżenta proposti jew kwalunkwe abbozz ta’ deċiżjonijiet/rakkomandazzjonijiet għall-adozzjoni lill-Kunsill ta’ Stabbilizzazzjoni u Assoċjazzjoni.11.  F’każijiet fejn il-Ftehim ta’ Stabbilizzazzjoni u Assoċjazzjoni jirreferi għal obbligu li jikkonsulta jew il-possibilità ta’ konsultazzjoni, din it-tip ta’ konsultazzjoni tista’ sseħħ fi ħdan il-Kumitat ta’ Stabbilizzazjoni u Assoċjazzjoni. Il-konsultazzjoni tista’ tissokta fil-Kunsill ta’ Stabbilizzazzjoni u Assoċjazzjoni jekk iż-żewġ Partijiet jaqblu li jsir hekk.12.  Ir-regoli ta’ proċedura tal-Kumitat ta’ Stabbilizzazzjoni u Assoċjazzjoni huma annessi ma’ din id-Deċiżjoni.Magħmul fiGħall-Kunsill ta’ Stabbilizzazzjoni u AssoċjazzjoniIl-PresidentANNESS IIIr-Regoli ta’ Proċedura tal-Kumitat ta’ Stabbilizzazzjoni u AssoċjazzjoniArtikolu 1PresidenzaIl-Kumitat ta’ Stabilizzazzjoni u Assoċjazzjoni għandu jkun ippresedut b’ mod li jalterna għal perjodi ta’ 12-il xahar minn rappreżentant tal-Kummissjoni Ewropea, f’isem l-Unjoni Ewropea u l-Istati Membri tagħha, u b’rappreżentant tal-Gvern tal-Montenegro. L-ewwel perjodu għandu jibda fid-data tal-ewwel laqgħa tal-Kunsill ta’ Stabbilizzazzjoni u Assoċjazzjoni u jintemm fil-31 ta’ Diċembru 2010.Artikolu 2LaqgħatIl-Kumitat ta’ Stabbilizzazzjoni u Assoċjazzjoni għandu jiltaqa’ meta hekk jitolbu ċ-ċirkostanzi, bil-ftehim taż-żewġ Partijiet. Kull laqgħa tal-Kumitat ta’ Stabbilizzazzjoni u Assoċjazzjoni għandha ssir fi żmien u f’post miftiehma miż-żewġ Partijiet. Il-laqgħat tal-Kumitat ta’ Stabbilizzazzjoni u Assoċjazzjoni għandhom jissejħu mill-President.Artikolu 3DelegazzjonijietQabel kull laqgħa, il-President għandu jkun informat kif kull Parti tkun beħsiebha tifforma d-delegazzjoni tagħha.Artikolu 4SegretarjatUffiċjal tal-Kummissjoni Ewropea flimkien ma’ uffiċjal tal-Gvern tal-Montenegro għandhom flimkien iservu bħala Segretarji tal-Kumitat ta’ Stabbilizzazzjoni u Assoċjazzjoni. Il-komunikazzjonijiet kollha lil, u mingħand, il-President tal-Kumitat ta’ Stabbilizzazzjoni u Assoċjazzjoni, previsti f’din id-Deċiżjoni għandhom jingħaddu lis-Segretarji tal-Kumitat ta’ Stabilizzazzjoni u Assoċjażżjoni, kif ukoll lis-Segretarji u l-President tal-Kunsill ta’ Stabbilizzazjoni u Assoċjazzjoni.Artikolu 5PubbliċitàSakemm ma jkunx deċiż mod ieħor, il-laqgħat tal-Kumitat ta’ Stabbilizzazzjoni u Assoċjazzjoni m’għandhomx ikunu pubbliċi.Artikolu 6Aġendi għal-laqgħat13.  Il-President għandu jfassal aġenda provviżorja għal kull laqgħa. Din għandha tingħadda mis-Segretarji tal-Kumitat ta’ Stabbilizzazzjoni u Assoċjazzjoni lid-destinatarji msemmija fl-Artikolu 4 mhux aktar tard minn ħmistax-il jum qabel il-bidu tal-laqgħa. L-aġenda provviżorja għandha tinkludi l-punti li fuqhom il-President ikun irċieva talba sabiex jiżdiedu fuq l-aġenda mhux aktar tard minn 21 jum qabel il-bidu tal-laqgħa, għalkemm l-ebda punti m’għandhom jitniżżlu fl-aġenda proviżorja sakemm ma tkun intbagħtet id-dokumentazzjoni ta’ sostenn lis-Segretarji mhux aktar tard mid-data li fiha tintbagħat l-aġenda. Il-Kunsill ta’ Stabbilizzazzjoni u Assoċjazzjoni jista’ jistieden esperti li mhumiex membri sabiex jattendu l-laqgħat tiegħu sabiex jipprovdu informazzjoni fuq suġġetti partikolari. L-aġenda għandha tiġi adottata mill-Kumitat ta’ Stabbilizzazzjoni u Assoċjazzjoni fil-bidu ta’ kull laqgħa. Punt ieħor barra minn dawk li jidhru fl-aġenda provviżorja jista’ biss ikun inkluż fl-aġenda jekk iż-żewġ Partijiet hekk jiftiehmu.14.  Il-President jista’, bi ftehim maż-żewġ Partijiet, iqassar l-iskadenzi stipulati fil-paragrafu 1 sabiex jitqiesu l-ħtiġiet ta’ każ partikolari.Artikolu 7MinutiGħandhom jittieħdu minuti għal kull laqgħa li għandhom ikunu msejsa fuq sinteżi mill-President tal-konklużjonijiet li jkun wasal għalihom il-Kumitat ta’ Stabbilizzazzjoni u Assoċjazzjoni. Meta jiġu approvati mill-Kumitat ta’ Stabbilizzazzjoni u Assoċjazzjoni, il-minuti għandhom jiġu ffirmati mill-President u s-Segretarji u jiġu ffajljati miż-żewġ Partijiet. Għandha tintbagħat kopja tal-minuti lil kull destinatarju msemmi fl-Artikolu 4.Artikolu 8Deċiżjonijiet u rakkomandazzjonijietFil-każijiet speċifiċi fejn il-Kumitat ta’ Stabbilizzazzjoni u Assoċjazzjoni jingħata s-setgħa mill-Kunsill ta’ Stabbilizzazzjoni u Assoċjazzjoni taħt l-Artikolu 122 tal-Ftehim ta’ Stabbilizzazzjoni u Assoċjazzjoni sabiex jieħu deċiżjonijiet/jagħmel rakkomandazzjonijiet, dawn l-atti għandhom ikunu intitolati rispettivament "Deċiżjoni" u "Rakkomandazzjoni", segwiti b’numru ta’ serje, bid-data tal-adozzjoni tagħhom u b’deskrizzjoni tas-suġġett tagħhom. Deċiżjonijiet u rakkomandazzjonijiet għandhom isiru bi qbil komuni bejn il-Partijiet. Il-Kumitat ta’ Stabbilizzazzjoni u Assoċjazzjoni jista’ jieħu deċiżjonijiet jew jagħmel rakkomandazzjonijiet bi proċedura bil-miktub jekk iż-żewġ Partijiet jaqblu li jsir hekk. Id-deċiżjonijiet u r-rakkomandazzjonijiet tal-Kumitat ta’ Stabbilizzazzjoni u Assoċjazzjoni għandhom jiġu ffirmati mill-President u awtentikati miż-żewġ Segretarji u għandhom jingħaddu lid-destinatarji msemmija fl-Artikolu 4 ta’ dan l-Anness. Kull Parti tista’ tiddeċiedi fuq il-pubblikazzjoni tad-deċiżjonijiet u r-rakkomandazzjonijiet ta’ dan il-Kumitat ta’ Stabbilizzazzjoni u Assoċjazzjoni fil-pubblikazzjoni uffiċjali rispettiva tagħha.Artikolu 9SpejjeżKemm l-Unjoni Ewropea kif ukoll il-Montenegro se joħorġu l-flus għall-ispejjeż li jġarrbu għall-parteċipazzjoni tagħhom fil-laqgħat tal-Kunsill ta’ Stabbilizzazzjoni u Assoċjazzjoni, kemm f’’dak li għandu x’jaqsam ma’ persunal, vjaġġi u l-għixien ta’ kuljum u spejjeż ta’ posta u telekomunikazzjoni. Spejjeż li għandhom x’jaqsmu ma’ servizzi ta’ interpretazzjoni fil-laqgħat, traduzzjoni u riproduzzjoni tad-dokumenti għandhom jitħallsu mill-Unjoni Ewropea, bl-eċċezzjoni tal-ispiża li għandha x’taqsam mas-servizzi ta’ interpretazzjoni jew traduzzjoni għal jew mill-lingwa tal-Montenegro, li għandhom jitħallsu mill-Montenegro. Infiq ieħor relatat mal-organizzazzjoni tal-laqgħat għandu jitħallas mill-Parti li tkun qed tospita l-laqgħat.Artikolu 10Is-Sottokumitati u l-gruppi speċjaliIl-Kumitat ta’ Stabbilizzazzjoni u Assoċjazzjoni jista’ joħloq sottokumitati jew gruppi speċjali sabiex jaħdmu taħt l-awtorità tal-Kumitat ta’ Stabbilizzazzjoni u Assoċjazzjoni u li għandhom jagħmlulu rapport wara kull laqgħa li jagħmlu. Il-Kumitat ta’ Stabbilizzazzjoni u Assoċjazzjoni jista’ jiddeċiedi li jtemm kwalukwe sottokumitat jew grupp eżistenti, jistipula jew ibiddel it-termini ta’ referenza tagħhom jew joħloq sottokumitati jew gruppi oħra sabiex jgħinuh fil-qadi ta’ dmirijietu. Dawn is-sottokumitati u gruppi ma għandhomx ikollhom l-ebda setgħa ta’ teħid ta’ deċiżjoni.ANNESS IIIgħall-informazzjoni tal-KunsillABBOZZDeċiżjoni Nru 1/2010tal-Kumitat ta’ Stabbilizzazzjoni u Assoċjazzjoni UE-Montenegrota’ [jum xahar] 2010li toħloq sottokumitatIL-KUMITAT TA’ STABBILIZZAZZJONI U ASSOċJAZZJONIWara li kkunsidra l-Ftehim ta' Stabbilizzazzjoni u Assoċjazzjoni bejn l-Komunitajiet Ewropej u l-Istati Membri tagħhom min-naħa u r-Repubblika tal-Montenegro min-naħa l-oħra, u b’mod partikolari l-Artikolu 123 tiegħu,Wara li kkunsidra r-regoli ta’ proċedura tiegħu, u b’mod partikolari l-Artikolu 10 tiegħu,IDDEĊIEDA KIF ĠEJ:Artikolu UnikuIs-sottokumitati mniżżla fl-Anness I huma hawnhekk maħluqa. It-termini ta’ referenza tagħhom huma mniżżla fl-Anness II.Magħmul fil-............, fil- jum ta’ xahar 2010.Għall-Kumitat ta’ Stabbilizzazzjoni u AssoċjazzjoniIl-PresidentAnness IFTEHIM TA’ STABILIZZAZZJONI U ASSOĊJAZZJONI UE-MONTENEGROStruttura tas-Sottokumitati MultidixxiplinariTitlu | Materji | Artikolu SAA |1. Kummerċ, Industrija, Dwana u Tassazzjoni[1] | Moviment Ħieles tal-Prodotti | Art 18 |Prodotti industrijali | Art. 19-23 |Mistoqsijiet Kummerċjali | Art. 34-48 |Standardizzazzjoni, metroloġija, akkreditazzjoni, ċertifikazzjoni, analiżi tal-konformità u sorveljanza tas-suq | Art 77 |Kooperazzjoni Industrijali | Art 94 |SMEs | Art 95 |It-Turiżmu | Art 96 |Id-dwana | Art 99 |It-tassazzjoni | Art 100 |Regoli tal-oriġini | Protokoll 3 |Assistenza Amministrattiva f’materji tad-Dwana | Protokoll 6 |2. Agrikoltura u Sajd | Prodotti Agrikoli sensu lato | L-Art. 24, 26(1), 27(1), 31, 32 u 35 |Prodotti Agrikoli sensu stricto | L-Art. 26(2)(3) u 27(2) |Prodotti tas-Sajd | Art. 29 u 30 |Prodotti agrikoli pproċessati | L-Art. 25, Protokoll 1 |Inbid | L-Art. 28, Protokoll 2 |Protezzjoni ta’ indikazzjonijiet ġeografiċi għal prodotti agrikoli u tas-sajd u affarijiet tal-ikel minbarra inbid u xarbiet alkoħoliċi | Art 33 |Is-settur agrikolu u agro-industrijali, materji veterinarji u fitosanitarji | Art 97 |Koperazzjoni fis-sajd | Art 98 |Sigurtà tal-Ikel |3. Suq Intern u Kompetizzjoni | Dritt tat-twaqqif | Art. 52-58 |Il-provvista tas-servizzi | Art. 59-61 |Mistoqsijiet oħrajn relatati mat-Titlu V tal-SAA | Art. 65-71 |Approssimazzjoni tal-leġiżlazzjoni u l-infurzar tal-liġi | Art 72 |Kompetizzjoni | L-Art. 73-74, Protokoll 5 |Il-proprjetà intelletwali, industrijali u kummerċjali | Art 75 |Akkwist pubbliku | Art 76 |Is-servizzi bankarji, tal-assigurazzjoni u servizzi finanzjarji oħra | Art 91 |Il-ħarsien tal-konsumaturi | Art 78 |Saħħa pubblika |4. Kwistjonijiet u statistiċi ekonomiċi u finanzjarji | Ċaqliq u ħlas kapitali | Art. 62-64 |Politika Ekonomika | Art 89 |Kooperazzjoni fl-istatistika | Art 90 |L-Inkoraġġiment u l-Ħarsien tal-Investiment | Art 93 |Kooperazzjoni finanzjarja | Art. 115-118 |Il-kontroll ta’ verifika u finanzjarju | Art 92 |5. Il-ġustizzja, il-libertà u s-sigurtà | Il-ġudikatura u d-drittijiet fundamentali |Kooperazzjoni ġuridika u bejn il-pulizija |L-istat tad-dritt | Art 80 |Ħarsien tad-data | Art 81 |Viża, kontroll tal-fruntieri, ażil u migrazzjoni | Art 82 |Immigrazzjoni illegali, dħul mill-ġdid | Art 83 |Ħasil ta’ flus | Art 84 |Drogi | Art 85 |Il-Ġlieda kontra t-terroriżmu | Art 87 |Kriminalità u attivitajiet illegali oħrajn | Art 86 |6. Innovazzjoni, soċjetà tal-informazzjoni u politika soċjali | Il-moviment tal-ħaddiema | Art. 49-51 |Il-Kondizzjonijiet tax-Xogħol u l-Opportunitajiet Indaqs | Art 79 |Kooperazzjoni Soċjali | Art 101 |L-edukazzjoni u t-taħriġ | Art 102 |Kooperazzjoni Kulturali | Art 103 |Informazzjoni u komunikazzjoni | Art 107 |Kooperazzjoni fil-qasam awdjoviżiv | Art 104 |In-Netwerks u s-Servizzi tal-Komunikazzjoni Elettronika | Art 106 |Is-Soċjetà tal-Informazzjoni | Art 105 |Ir-riċerka u l-iżvilupp teknoloġiku; | Art 112 |7. Trasport, ambjent, enerġija, u żvilupp reġjunali[2] | Trasport | Art. 55, 61, 108 u l-Protokoll 4 |Enerġija | Art 109 |Sigurtà Nukleari | Art 110 |Ambjent | Art 111 |L-iżvilupp reġjonali u lokali | 113 |Anness IITermini ta’ Referenza tas-Sottokumitati UE–Montenegro15.  Kompożizzjoni u PresidenzaIs-sottokumitati għandhom ikunu komposti minn rappreżentanti tal-Kummissjoni Ewropea u rappreżentanti tal-gvern tal-Montenegro. Għandhom jkunu preseduti flimkien miż-żewġ Partijiet. L-Istati Membri ser ikunu infurmati u mistiedna għal-laqgħat tas-sottokumitat.16.  SegretarjatUffiċjal tal-Kummissjoni Ewropea u uffiċjal tal-gvern tal-Montenegro għandhom jaħdmu flimkien bħala segretarji ta’ kull sottokumitat.Il-Komunikazzjonijiet kollha dwar is-sottokumitati għandhom ikunu mressqa lis-segretarji tas-sottokumitati rilevanti.17.  LaqgħatIs-sottokumitati għandhom jiltaqgħu kull meta jkun hemm bżonn, bil-ftehim taż-żewġ partijiet. Kull laqgħa ta’ sottokumitat għandha tinżamm f’ħin u post miftiehem miż-żewġ partijiet.Jekk iż-żewġ Partijiet jiftiehmu, is-sottokumitati jistgħu jistiednu esperti fil-laqgħat tagħhom biex jipprovdu informazzjoni sepeċifika mitluba.18.  MaterjiIs-sottokumitati għandhom jiddiskutu materji li għandhom x’jaqsmu mal-oqsma tal-SAA mniżżla fl-istruttura tas-sottokumitat multidixxiplinarju. Implimentazzjoni tas-Sħubiji Ewropej u l-progress dwar l-appossimazzjoni, implimentazzjoni u infurzar tal-leġiżlazzjoni għandhom ikunu analizzati taħt il-materji kollha. Is-sottokumitati għandhom jeżaminaw kull problema li tista’ titfaċċa fl-oqsma relevanti tagħhom u għandhom jissuġġerixxu l-passi possibli li għandhom jittieħdu.Is-sottokumitati għandhom iservu wkoll bħala fora għall-kjarifika ulterjuri tal-acquis u għandhom jistħarrġu l-progress tal-Montenegro sabiex dan jissodisfa r-rekwiżiti tal-acquis skont l-impenji li ħa fil-Ftehim ta’ Stabbilizzazzjoni u Assoċjazzjoni.19.  MinutiIl-minuti għandhom jittieħdu u jkun hemm qbil dwarhom wara kull laqgħa. Kopja tal-minuti għandha titressaq mis-segretarju tas-sottokumitat lis-Segretarja tal-Kumitat ta’ Stabilizzazzjoni u Assoċjazzjoni.20.  PubbliċitàSakemm ma jkunx hemm deċiżjoni differenti, il-laqgħat tas-sottokumitati m’għandhomx ikunu pubbliċi.[1] Għall-għanijiet ta’ implimentazzjoni tal-Protokoll 1 dwar prodotti tal-ħadid u azzar, dan is-sottokumitat għandu jiltaqa’ bħala "Il-Grupp ta’ Kuntatt fuq il-prodotti tal-ħadid u l-azzar".[2] Għall-għanijiet ta’ implimentazzjoni tas-Sitt Protokoll lil SAA, dan is-sottokumitat għandu jaġixxi bħala s-sottokumitat speċjali fl-Artikolu 20 ta’ dan il-Protokoll.